open-index/open-wikipedia-markdown huggingface dataset:
Γλιπιζίδη

thumb|250px|Η χημική δομή της γλιπιζίδης
Η **γλιπιζίδη** (διαθέσιμη υπό την εμπορική ονομασία **Glucotrol** μεταξύ άλλων) είναι αντιδιαβητικό φάρμακο. Ανήκει στην κατηγορία των σουλφονυλουρίων και χρησιμοποιείται για την θεραπεία του διαβήτη τύπου 2. Συνιστάται η χρήση της μαζί με την ακολούθηση διαβητικής δίαιτας και άσκησης. Δεν ενδείκνυται για χρήση χωρίς συνταγογράφηση σε άτομα με διαβήτη τύπου 1. Λαμβάνεται από το στόμα. Οι επιδράσεις του φαρμάκου αρχίζουν να εμφανίζονται εντός ώρας από την λήψη της και διαρκούν έως μια μέρα.

Οι συχνές ανεπιθύμητες παρενέργειες της γλιπιζίδης περιλαμβάνουν τη ναυτία, τη διάρροια, την υπογλυκαιμία και τη κεφαλαλγία. Άλλες ανεπιθύμητες παρενέργειες του φαρμάκου είναι η υπνηλία, το εξάνθημα του δέρματος, και η αστάθεια. Σε άτομα που πάσχουν από ηπατική ή νεφρική νόσο ίσως πρέπει να προσαρμοστεί η δοσολογία του φαρμάκου. Η χρήση σε γυναίκες που είναι έγκυες ή θηλάσσουν δεν συνιστάται. Η γλιπιζίδη διεγείρει το πάγκρεας να απελευθερώσει ινσουλίνη και αυξάνει την ευαισθησία των ιστών στην ινσουλίνη.

Η γλιπιζίδη εγκρίθηκε για ιατρική χρήση στις Ηνωμένες Πολιτείες το 1984. Είναι διαθέσιμο ως γενόσημο φάρμακο. Το 2017, ήταν το 45ο πιο συνταγογραφημένο φάρμακο στις Ηνωμένες Πολιτείες με πάνω από 16 εκατομμύρια συνταγογραφήσεις.

## Μηχανισμός δράσης
Η γλιπιζίδη ευαισθητοποιεί τα β-κύτταρα της αντίδρασης των παγκρεατικών νησιδίων του Λάνγκερχανς στην ινσουλίνη. Αυτό σημαίνει ότι θα απελευθερωθεί περισσότερη ινσουλίνη σε απάντηση στη γλυκόζη, απ'ότι θα γινόταν χωρίς την χρήση γλιπιζίδης. Η γλιπιζίδη δρα φράζοντας εν μέρει τα κανάλια καλίου μεταξύ των β-κυττάρων των παγκρεατικών νησιδίων του Λάνγκερχανς. Με το φράξιμο των καναλιών καλίου, το κύτταρο εκπολώνεται, ενέργεια η οποία οδηγεί στο άνοιγμα των καναλιών ασβεστίου. Αυτή η διαδικασία οδηγεί στην εισροή ατόμων ασβεστίου, κάτι που δυναμώνει την απελευθέρωση ινσουλίνης από β-κύτταρα.

## Ιστορία
Το δίπλωμα ευρεσιτεχνίας της γλιπιζίδης καταχωρήθηκε το 1969 και η ιατρική της χρήση εγκρίθηκε το 1971. Στις Ηνωμένες Πολιτείες η ιατρική χρήση της γλιπιζίδης εγκρίθηκε το 1984.

## Δείτε επίσης

* Γλυβουρίδη
* Τολβουταμίδη

## Αναφορές

## Εξωτερικοί σύνδεσμοι

* 
Κατηγορία:Άρθρα με αλλαγμένο αναγνωριστικό EBI
Κατηγορία:Αντιδιαβητικά φάρμακα
Κατηγορία:Σουλφονυλουρίες
Κατηγορία:Αρωματικές ενώσεις
Κατηγορία:Ετεροκυκλικές οργανικές ιμίνες
Ανρεδέρα

Η **ανρεδέρα** (*Anredera*) είναι γένος αγγειόσπερμων τροπικών και υποτροπικών φυτών, που ανήκει στην οικογένεια βασελλοειδή. Είναι ιθαγενές της Νότιας και Κεντρικής Αμερικής, των Δυτικών Ινδιών, του Τέξας και της Φλόριντα. Μερικά είδη έχουν εισαχθεί σε άλλες περιοχές της Γης (ιδίως σε μεσογειακές χώρες και σε διάφορα ωκεάνια νησιά). Τα περισσότερα είδη είναι αειθαλή αναρριχητικά σχετικώς ξηρών θαμνότοπων. Μερικά είδη είναι γνωστά με την κοινή ονομασία «κληματίδες της Μαδέρας» (*Madeira vines*). Τουλάχιστον ένα είδος, το *[[Ανρεδέρα η καρδιόφυλλος|A. cordifolia]]* («ανρεδέρα η καρδιόφυλλος») έχει εδώδιμες ρίζες-κονδύλους και φύλλα παρόμοια με εκείνα του *[[Basella alba]]*. Τα άνθη τους είναι γενικώς λευκά και μικρά, διατεταγμένα σε βότρεις.

## Είδη
Τα σήμερα παραδεκτά είδη είναι τουλάχιστον τα ακόλουθα δώδεκα, που δίνονται εδώ με την επιστημονική ονομασία τους, τα ονόματα των επιστημόνων που τα περιέγραψαν πρώτοι και, για μερικά είδη, ανεπίσημη ελληνική απόδοση ονομασίας (και γεωγραφική κατανομή):

# *Anredera aspera*, Sperling: ανρεδέρα η τραχεία (Βολιβία)
# *Anredera baselloides*, (Kunth) Baill. (Εκουαδόρ, Περού)
# *Anredera brachystachys*, (Moq.) Sperling: ανρεδέρα η βραχύσταχυς (Κολομβία, Εκουαδόρ)
# *[[Ανρεδέρα η καρδιόφυλλος|Anredera cordifolia]]*, (Ten.) Steenis: ανρεδέρα η καρδιόφυλλος (Ν. Αμερική από τη Βενεζουέλα έως την Αργεντινή, εισηγμένο σε Μεξικό, Κεντρική Αμερική, Καλιφόρνια, Τέξας, Λουιζιάνα, Φλόριντα, Πουέρτο Ρίκο, Βερμούδες, νότια Ευρώπη, Μαρόκο, Κανάριες Νήσους, Αζόρες, νότια Κίνα, Ινδία, Νέα Ζηλανδία, Πολυνησία, Νήσο Αγίας Ελένης, Πράσινο Ακρωτήριο, Μαδέρα)
# *Anredera densiflora*, Sperling: ανρεδέρα η πυκνόφυλλος (Εκουαδόρ, Περού)
# *Anredera diffusa*, (Moq.) Sperling (Περού)
# *Anredera floribunda*, (Moq.) Sperling: ανρεδέρα η ανθοβριθής (Κολομβία)
# *Anredera krapovickasii*, (Villa) Sperling: ανρεδέρα του Κραπόβικας (Βολιβία, Αργεντινή)
# *Anredera marginata*, (Kunth) Sperling (Εκουαδόρ, Περού, Βραζιλία)
# *Anredera ramosa*, (Moq.) Eliasson: ανρεδέρα η πολύκλαδος (κεντρικό και νότιο Μεξικό, Κεντρική Αμερική, Κολομβία, Βενεζουέλα, Εκουαδόρ, Περού, Βολιβία, Νησιά Γκαλαπάγκος)
# *Anredera tucumanensis*, (Lillo & Hauman) Sperling (Εκουαδόρ, Βολιβία, νότια Βραζιλία, Επαρχία Τουκουμάν της Αργεντινής)
# *[[Anredera vesicaria]]*, (Lam.) Gaertn f.: ανρεδέρα η κυστική (Μεξικό, Κεντρική Αμερική, Δυτικές Ινδίες, Βενεζουέλα, Φλόριντα, Τέξας)

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 793

Ανρεδερα
Ντενί Ανριόν

Ο **Ντενί Ανριόν** (*Denis Henrion*, κάποτε αναφερόμενος ως *Didier Henrion*) ήταν Γάλλος μαθηματικός του 16ου και του 17ου αιώνα. Γεννήθηκε σε άγνωστο μέρος της Γαλλίας και απεβίωσε περί το 1632 στο Παρίσι.

## Συνεισφορές
Ο Ανριόν είναι ο πρώτος που δημοσίευσε ποτέ στη Γαλλία πίνακα λογαρίθμων, καθώς έγραψε μια σύντομη πραγματεία σχετικώς με αυτούς. 

Εκτός αυτού, υπήρξε ένας από τους πρώτους μεταφραστές των *[[Στοιχεία|Στοιχείων]]* του Ευκλείδη στη γαλλική γλώσσα (μεταφράζοντας από τη λατινική: *Les Quinze livres des Éléments d'Euclide, traduits du latin en français*). Βοήθησε επίσης στην επιμέλεια των έργων του Φρανσουά Βιέτ. Το 1616 δημοσίευσε τα *Problemata nobilissima duo*, ένα βιβλίο ενάντια στους Μαρίνο Γκετάλντι, Βιέτ και Ρεγιομοντάνο. Συνέγραψε αρκετά ακόμη έργα μαθηματικών και κοσμογραφίας.

## Επιλεγμένα έργα
* ''Mémoires mathématiques recueillis et dressés en faveur de la noblesse française'', Παρίσι 1613 και 1623
* *[https://archive.org/details/bub_gb_TWZp7hVzexIC Problemata duo nobilissima, quorum nec analysin geometricam, videntur tenuisse Ioannes Regiomontanus & Petrus Nonius; nec demonstrationem satis accuratam repraesentasse, Franciscus Vieta et Marinus Ghetaldus nunc demum a Clemente Cyriaco diligentius elaborata et novis analyseon formis exculta. Inscriptiones praeterea figurarum non injucundœ]*. εκδ. David Leclerc, Παρίσι 1616
* *Problematum opus amplissimum et schediasmata poetica et critica* (χειρόγραφο)
* ''Deux cens questions ingénieuses et récréatives extraictes et tirées des œuvres mathématiques de Valentin Menher avec quelques annotations de Michel Coignet, le tout corrigé, recueilli et mis en cet ordre, par D.H.P.E.M.'', Παρίσι 1620
* ''L'usage du mécomètre, qui est un instrument géométrique avec lequel on peut très facilement mesurer toutes sortes de longueurs et distances visibles'', Παρίσι 1630

## Παραπομπές και σημειώσεις


## Πηγές
* Το λήμμα «Ανριόν Διονύσιος» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 793

Κατηγορία:Γάλλοι μαθηματικοί
Ρούπερτ Μπρουκ

μικρογραφία|Άγαλμα της αθάνατης ποίησης, Μνημείο Ρούπερτ Μπρούκ, Σκύρος
Ο **Ρούπερτ Μπρουκ** (Rupert Brooke, 1887-1915) ήταν Άγγλος φιλέλληνας ποιητής, γνωστός κυρίως για τα σονέτα που έγραψε κατά τη διάρκεια του Α’ Παγκοσμίου Πολέμου. Ο Μπρουκ πέθανε στις 23 Απριλίου 1915, ενώ υπηρετούσε στο Βρετανικό Βασιλικό Ναυτικό κατά την διάρκεια του Α’ Παγκοσμίου Πολέμου, από τσίμπημα μολυσμένου κουνουπιού πάνω σε γαλλικό πλωτό νοσοκομείο, που είχε αγκυροβολήσει στη Σκύρο και  είχε ως τελικό προορισμό τη χερσόνησο της Καλλίπολης, στην Τουρκία. Οι συνάδελφοί του τον έθαψαν σε έναν ελαιώνα, κοντά στον όρμο Τρίστομο (Τρεις Μπούκες) της Σκύρου. 

Το μνημείο στη Χώρα της Σκύρου φιλοτεχνήθηκε το 1930, από τον γλύπτη Μ. Τόμπρο, ο οποίος λέγεται, ότι είχε σαν μοντέλο τον Αλέξανδρο Ιόλα. 

## Παραπομπές


Κατηγορία:Άγγλοι ποιητές
Κατηγορία:Φιλέλληνες
Τεριάχι Ιωαννίνων

Το **Τεριάχι,** επίσημα **Τεριάχιο**, είναι ορεινός οικισμός της Ηπείρου στην Περιφερειακή Ενότητα Ιωαννίνων.

## Γενικα στοιχεία
Το Τεριάχι βρίσκεται στα σύνορα της Ελλάδας με την Αλβανία, αμφιθεατρικά κτισμένο στις νότιες πλαγιές του όρους Ακροράχη σε υψόμετρο 695 μέτρα, σε καταπράσινη περιοχή και με θέα την κοιλάδα του ποταμού Δρίνου. Απέχει 60 χλμ. ΒΔ. από τα Ιωάννινα, 30 χλμ. Δ.-ΒΔ. από το Καλπάκι και 10 χλμ. ΒΑ. από τον συνοριακό σταθμό Κακαβιάς. Ιστορικά ανήκει στα χωριά του Πωγωνίου.  

Ως οικισμός αναφέρεται επίσημα, μετά την απελευθέρωση, το 1919 στο ΦΕΚ 184Α - 19/08/1919 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, μαζί με το Σταυροδρόμι αποτελούν τη τοπική κοινότητα Τεριαχίου που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 ως κοινότητα έχει ως πληθυσμό 37 κατοίκους, ενώ ως οικισμός 26.

## Εξωτερικοί σύνδεσμοι
* Τεριάχι Πωγωνίου. Μικρό Οδοιπορικό στο YouTube

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Παηδονιά Ιωαννίνων

Η **Παηδονιά** είναι ορεινό χωριό της Ηπείρου στην Περιφερειακή Ενότητα Ιωαννίνων.

## Γενικά στοιχεία
Η Παηδονιά βρίσκεται στις ανατολικές πλαγιές του όρους Κασιδιάρης σε κατάφυτη περιοχή και σε υψόμετρο 520 μέτρα. Απέχει 49  χλμ. ΒΔ. από τα Ιωάννινα και 15 χλμ. ΝΔ. από το Καλπάκι. Αναφέρεται επίσημα το 1951 να απογράφεται στην κοινότητα Ρεπετίστης. Σύμφωνα με το σχέδιο Καλλικράτης μαζί με την Ρεπετίστα αποτελούν την τοπική κοινότητα Ρεπετίστης που ανήκει στη δημοτική ενότητα Άνω Καλαμά του Δήμου Πωγωνίου και σύμφωνα με την απογραφή 2011 έχει πληθυσμό 8 κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Βουαντίσουαφ Λούντβικ Άντσιτς

Ο **Βλαντισλάβ Λούντβικ Άντσυτς** (πολων. *Władysław Ludwik Anczyc*, το πρώτο βαφτιστικό προφέρεται *Βουαντισουάφ*, 12 Δεκεμβρίου 1823 – 28 Ιουλίου 1883) ήταν Πολωνός θεατρικός συγγραφέας, ποιητής, μεταφραστής και εκδότης.

Ο Άντσυτς γεννήθηκε στο Βίλνιους (τότε κατεχόμενο από τη Ρωσική Αυτοκρατορία), ωστόσο έζησε το μεγαλύτερο μέρος της ζωής του στην Κρακοβία (σπούδασε στο εκεί ιστορικό Γιαγκιελόνιο Πανεπιστήμιο), όπου και πέθανε. Ο πατέρας του ήταν ηθοποιός. Ο Β.Λ. Άντσυτς συνέγραψε κωμωδίες, δράματα, ποιήματα και μερικά διηγήματα, συχνά υπό το λογοτεχνικό ψευδώνυμο **«Καζιμίρσκ Γκοραλτσίκ»** (*Kazimierz Góralczyk*). Συνεργάσθηκε με πολλά περιοδικά, ενώ συνέγραψε και πολυάριθμα βιβλία για παιδιά. Ανάμεσα στα θεατρικά έργα του ξεχωρίζουν τα ακόλουθα:

* *Οι αριστοκράτες χωρικοί* (*Chłopi arystokraci*, 1850)
* *Οι σχεδίες*
* *Οι χωρικοί των περιχώρων της Κρακοβίας*
* *Οι μετανάστες χωρικοί* (*Emigracja chłopska*, 1876)
* *Ο [[Ταντέους Κοστσιούσκο|Κοσιούσκο]] στο Ράκλαβιτς*
* *Ο [[Γιαν Σομπιέσκι|Ιωάννης Γ΄]] μπροστά στη Βιέννη*

## Παραπομπές


## Πηγές
* Το λήμμα «Άνκτσυτς» (sic) στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 752

## Εξωτερικοί σύνδεσμοι
* 

Κατηγορία:Πολωνοί θεατρικοί συγγραφείς
Κατηγορία:Πολωνοί ποιητές
Κατηγορία:Πολωνοί μεταφραστές
Κατηγορία:Απόφοιτοι του Γιαγκελόνιου Πανεπιστημίου
Κατηγορία:Ενταφιασμοί στο Κοιμητήριο Ρακοβίτσκι
Ότμαρ Σαφνάουερ

Ο **Ότμαρ Σαφνάουερ** (γεν. στο Σέμλακ της Ρουμανίας στις 13 Αυγούστου του 1964) είναι Ρουμάνος μηχανικός ο οποίος ήταν ο Αγωνιστικός Διευθυντής της ομάδας Alpine F1 Team.

## Πρώτα χρόνια
Ο Σαφνάουερ γεννήθηκε στο Σέμλακ της Ρουμανίας από πατέρα Αμερικανό Γερμανικής καταγωγής και μητέρα Ρουμάνα
όμως σε ηλικία 7 ετών εγκαταστάθηκε στο Ντιτρόιτ. Πήρε Μπάτσελορ απ' τη Σχολή Ηλεκτρομηχανικών του Ουέιν Στέιτ Γιουνιβέρσιτι
του Ντιτρόιτ προτού συμπληρώσει το μάστερ για μπίζνες και οικονομία του Πανεπιστημίου του Ντιτρόιτ.

## Παραπομπές


Παράγοντες της Φόρμουλα 1
Rosneft

H **Rosneft** (  ) είναι ρωσική εταιρεία ορυκτελαίου με έδρα στη Μόσχα . Η εταιρεία είναι εισηγμένη στο χρηματιστήριο από το 2006. Διευθύνων σύμβουλος της εταιρείας είναι ο Igor Sechin, πρώην αναπληρωτής επικεφαλής της προεδρικής διοίκησης υπό τον Βλαντιμίρ Πούτιν .

Το 2017, η Rosneft κατατάχθηκε 73η μεταξύ των μεγαλύτερων εταιρειών στον κόσμο στο Forbes Global 2000.

## Ιδιοκτησία
Πλειοψηφικός ιδιοκτήτης της Rosneft ήταν το ρωσικό κράτος μέσω της εταιρείας Rosneftegaz μέχρι τον Μάρτιο του 2020. Ήταν κάτοχος περίπου 70% των μετοχών έως το 2016, οπόταν πούλησε περίπου το 19 τοις εκατό και έτσι διατηρούσε λίγο πάνω από το 50 τοις εκατό. Ακόμη και πριν από αυτήν την πώληση μετοχών το 2016, η British Petroleum ήταν ένας ακόμη σημαντικός μέτοχος με μερίδιο 19,75% του μετοχικού κεφαλαίου (από το 2015 και το 2020).

Αφού πραγματοποίησε μια αγορά τον Σεπτέμβριο του 2017, ο Κινεζικός Όμιλος CEFC κατείχε περίπου το 14% των μετοχών, αφήνοντας τον Ελβετό έμπορο εμπορευμάτων Glencore και την Qatar Investment Authority με μερίδιο 5%. Τον Μάρτιο του 2020, δηλώθηκε συμμετοχή περίπου 19% και Glencore το μισό τοις εκατό για το Κατάρ.

## Εξωτερικοί σύνδεσμοι
* *[http://www.rosneft.com/ Rosneft.com.]* Ιστοσελίδα του OJSC Rosneft neftjanaja kompanija (Αγγλικά).

## Παραπομπές


Κατηγορία:Εισηγμένες στο χρηματιστήριο επιχειρήσεις
Κατηγορία:Επιχειρήσεις της Ρωσίας
Κατηγορία:Επιχειρήσεις ενέργειας
Κατηγορία:Ρωσικά εμπορικά σήματα
Βικτόρ Σαρλ Ανό

Ο **Βικτόρ Σαρλ Ανό** (*Victor Charles Hanot*, 6 Ιουλίου 1844 – 28 Οκτωβρίου 1896) ήταν Γάλλος ιατρός, που ασχολήθηκε κυρίως με τις παθήσεις του ήπατος. Μπορεί να θεωρηθεί ως ένας από τους προδρόμους της σημερινής ειδικότητας της ηπατολογίας.

Ο Ανό πήρε διδακτορικό στην ιατρική το 1875 και έγινε υφηγητής (*professor agrégé*) της γενικής παθολογίας στο Πανεπιστήμιο των Παρισίων. Επίσης ήταν συνδεδεμένος με το πανεπιστημιακό Νοσοκομείο Σαιν Αντουάν. Διετέλεσε επίσης αρχισυντάκτης των *Γενικών αρχείων Ιατρικής* (*Archives generale de médecine*).

Ο Ανό μελέτησε ερευνητικά την κίρρωση και την αιματοχρωμάτωση. Περιέγραψε ακόμα την πρωτοπαθή χολική κίρρωση ή πρωτοπαθή χολαγγειίτιδα, μια ασθένεια που μερικές φορές αναφέρεται ως **«νόσος του Ανό»**. Μεταξύ των γραπτών έργων του συγκαταλέγεται μια μελέτη πάνω στην υπερτροφική κίρρωση υπό τον τίτλο *Etude sur une forme de cirrhose hypertrophique du foie (cirrhose hypertrophique avec ictère chronique)* (1875).

Με το επώνυμο του Ανό συνδέεται και το λεγόμενο «σύνδρομο Troisier-Hanot-Chauffard», που περιγράφεται ως υπερτροφική κίρρωση με χρώση του δέρματος και σακχαρώδη διαβήτη. Ωστόσο, το σύνδρομο αυτό έχει αρκετές άλλες ονομασίες, όπως «πρωτοπαθής αιμ(ατ)οχρωμάτωση», «χρωστική κίρρωση» και κυρίως «νόσος από υπερσυγκέντρωση σιδήρου».

## Παραπομπές


## Πηγές
* Το λήμμα «Ανό Βίκτωρ Κάρολος» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 771
* «Victor Charles Hanot» στο *Who Named It*

Κατηγορία:Γάλλοι ιατροί
Κατηγορία:Ιατροί του 19ου αιώνα
Φαινόμενο Ντόμινο

Ένα ***Φαινόμενο Ντόμινο*** (αγγλικά: *Domino Effect*) ή αλυσιδωτή αντίδραση είναι το σωρευτικό αποτέλεσμα που παράγεται όταν ένα γεγονός εκκινεί μια αλυσίδα παρόμοιων γεγονότων. Ο όρος είναι γνωστός ως μια μηχανική επίδραση και χρησιμοποιείται ως μια αναλογία σε μία πτώση σειρά του ντόμινο. Αναφέρεται συνήθως σε μια συνδεδεμένη ακολουθία γεγονότων όπου ο χρόνος μεταξύ διαδοχικών γεγονότων είναι σχετικά μικρός. Μπορεί να χρησιμοποιηθεί κυριολεκτικά (μια παρατηρούμενη σειρά πραγματικών συγκρούσεων) ή μεταφορικά (αιτιώδεις σχέσεις σε συστήματα όπως η παγκόσμια χρηματοδότηση ή η πολιτική). Ο όρος «αποτέλεσμα του ντόμινο» χρησιμοποιείται τόσο για να υποδηλώσει ότι ένα συμβάν ότι είναι αναπόφευκτο ή πολύ πιθανό (όπως έχει ήδη αρχίσει να συμβαίνει), και αντίστροφα για να υπονοήσει ότι ένα συμβάν είναι αδύνατο ή πολύ απίθανο (το ένα ντόμινο αριστερά στέκεται).

## Επίδειξη του φαινομένου
Το «Φαινόμενο του Ντόμινο» μπορεί εύκολα να απεικονιστεί τοποθετώντας μια σειρά ντόμινο σε όρθια θέση, η κάθε μία χωρισμένη σε μικρή απόσταση. Με την πτώση του πρώτου ντόμινο, το επόμενο ντόμινο στη σειρά θα χτυπηθεί, και ούτω καθεξής, πυροδοτώντας έτσι μια γραμμική αλυσίδα στην οποία η πτώση κάθε ντόμινο ενεργοποιείται από το ντόμινο αμέσως πριν από αυτό. Το αποτέλεσμα είναι το ίδιο ανεξάρτητα από το μήκος της αλυσίδας. Η ενέργεια που χρησιμοποιείται σε αυτήν την αλυσιδωτή αντίδραση είναι η δυνητική ενέργεια των ντόμινο λόγω του ότι βρίσκονται σε μετα-σταθερή κατάσταση. Όταν το πρώτο ντόμινο ανατραπεί, η ενέργεια που μεταφέρεται από τη πτώση είναι μεγαλύτερη από την ενέργεια που απαιτείται για να χτυπήσει το ακόλουθο ντόμινο και ούτω καθεξής.

## Δείτε επίσης
*Αιτιότητα
*Αλυσιδωτή αντίδραση
*Διαδοχική αποτυχία
*Επίδραση χιονόμπαλας
*Θεωρία Ντόμινο
*Μαθηματική θεωρία
*Μαθηματική επαγωγή
*Πολιτική θεωρία
*Φαινόμενο της πεταλούδας

## Περαιτέρω ανάγνωση
*

## Παραπομπές

Κατηγορία:Φαινόμενα
Πολ Ίτσο

Ο **Πολ Ντέιβιντ Ίτσο** (αγγλικά: *Paul David Izzo*, , γενν. στις 6 Ιανουαρίου 1995) είναι Αυστραλός επαγγελματίας ποδοσφαιριστής, ο οποίος αγωνίζεται ως τερματοφύλακας για την Ξάνθη.

## Σταδιοδρομία σε συλλόγους

### Άντελαϊντ Γιουνάιτεντ
Ο Ίτσο έκανε το επαγγελματικό του ντεμπούτο με την Άντελαϊντ Γιουνάιτεντ εναντίον της Σέντραλ Κόουστ Μάρινερς στο Στάδιο Σέντραλ Κόουστ την 1η Δεκεμβρίου 2012, αντικαθιστώντας τον Γιουτζίν Κγαλέκοβιτς που δεν ήταν διαθέσιμος λόγω διεθνών καθηκόντων. Η πρώτη του εντός έδρας εμφάνιση για την Άντελαϊντ Γιουνάιτεντ ήταν εναντίον της Μέλμπουρν Βίκτορι στις 7 Δεκεμβρίου 2012.

### Σέντραλ Κόουστ Μάρινερς
Ο Ίτσο αποδεσμεύθηκε από την Άντελαϊντ Γιουνάιτεντ στις 8 Ιουλίου 2015 και στη συνέχεια υπέγραψε διετές συμβόλαιο με τους Σέντραλ Κόουστ Μάρινερς.

### Επιστροφή στην Άντελαϊντ Γιουνάιτεντ
Τον Απρίλιο του 2017, ο Ίτσο επέστρεψε στην ομάδα της πατρίδας του, Άντελαϊντ Γιουνάιτεντ, με τριετές συμβόλαιο.

### Ξάνθη
Την 1η Οκτωβρίου 2020, ο Ίτσο μετακινήθηκε στην Ξάνθη, όπου ακολούθησε μερικούς ακόμη Αυστραλούς παίκτες και τον προπονητή Τόνι Πόποβιτς.

## Εθνική ομάδα
Ο Ίτσο έχει αγωνιστεί με τις εθνικές Αυστραλίας U17, U20 και U23.

Ο Ίτσο εκπροσώπησε την Αυστραλία U20 στο Ασιατικό Πρωτάθλημα U19 του 2012 στα Ηνωμένα Αραβικά Εμιράτα.

## Διακρίσεις

### Συλλογικές

; Άντελαϊντ Γιουνάιτεντ

* Κύπελλο Αυστραλίας: 2014, 2018, 2019

### Ατομικές

* Παίκτης της Χρονιάς της Σέντραλ Κόουστ Μάρινερς: 2016-17

## Παραπομπές


## Εξωτερικοί σύνδεσμοι
* 
* 
* Προφίλ στο Transfermarkt.com

Κατηγορία:Αυστραλοί ποδοσφαιριστές
Κατηγορία:Αυστραλοί ιταλικής καταγωγής
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Αυστραλίας Κ17
Κατηγορία:Ποδοσφαιριστές Εθνικής Αυστραλίας Κ20
Κατηγορία:Ποδοσφαιριστές ολυμπιακής ομάδας Αυστραλίας
Κατηγορία:Ποδοσφαιριστές Αντελάιντ Γιουνάιτεντ
Κατηγορία:Ποδοσφαιριστές Πρωταθλήματος Αυστραλίας
Κατηγορία:Ποδοσφαιριστές Σέντραλ Κόουστ Μάρινερς ΦΚ
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Αυστραλοί ποδοσφαιριστές στο εξωτερικό
Fiat Multipla

Το **Fiat Multipla** (εσωτερικός κωδικός εργοστασίου: **Type 186**) ήταν ένα μικρό 5-πορτο πολυμορφικό (MPV) αυτοκίνητο, που παρήχθη από την ιταλική αυτοκινητοβιομηχανία Fiat, από τα τέλη του 1998 έως το 2010. Βασίστηκε στο 5-πορτο μικρομεσαίο μοντέλο Fiat Brava, αν και το Multipla ήταν μικρότερου μήκους και μεγαλύτερου πλάτους από τους ανταγωνιστές του. Μάλιστα είχε δύο σειρές με τρία καθίσματα η καθεμία (εφικτό λόγω του μεγάλου πλάτους), ενώ όλα τα αντίπαλα μοντέλα είχαν δύο μπροστινά καθίσματα. Για πρώτη φορά εμφανίστηκε άλλο μοντέλο με επίσης 6-θέσιο σαλόνι το 2005 και ήταν το Honda FR-V. Επίσης, το Multipla ήταν κοντύτερο και από το 3-πορτο Fiat Bravo, πλην όμως με μεγαλύτερους χώρους επιβατών και αποσκευών.

## Εισαγωγή
thumb|left|Fiat Multipla δεύτερης γενιάς, του 2010.

Οι πρώτες πωλήσεις του Multipla ξεκίνησαν στην Ιταλία τον Νοέμβριο του 1998, αλλά οι εξαγωγές ξεκίνησαν 1 χρόνο μετά. Όπως έχει συμβεί και με αρκετά άλλα μοντέλα της Fiat, το Multipla αναβίωσε το όνομα ενός παλαιότερου μοντέλου, την πολυμορφική εκδοχή «Multipla» του Fiat 600 του 1955 - 1969. Αν και στην εγχώρια αγορά το Multipla κατάφερε υψηλές πωλήσεις, στα άλλα κράτη σημείωσε πολύ χαμηλή εμπορική πορεία.

## Ανανέωση του 2004

Τον Ιούνιο του 2004, το μοντέλο υπέστη μια ανανέωση, υιοθετώντας μια πιο συμβατική εμφάνιση στο μπροστινό μέρος, το οποίο είχε αρχικά πυροδοτήσει αμφιλεγόμενα σχόλια για την αισθητική του. Συγκεκριμένα, η πρώτη εκδοχή του έφερε 6 μπροστινούς προβολείς, από τους οποίους οι δύο χαμηλότεροι ήταν τα λεγόμενα φώτα ομίχλης, οι δύο μεσαίοι ήταν τα κοντινά φώτα και οι δύο υψηλότεροι προβολείς, που βρίσκονταν κάτω από το παρμπρίζ, ήταν τα λεγόμενα μακρινά φώτα.

## Παραγωγή στην Κίνα

Από το 2008 έως το 2013, το Multipla κατασκευάστηκε υπό σχετική άδεια και στην Κίνα, από την εταιρεία Zotye Auto, ως **Zotye M300 Langyue**, χρησιμοποιώντας μισο-έτοιμα αμαξώματα από την Ιταλία. Συνολικά, η Zotye πούλησε 220 πλήρως ηλεκτροκίνητα αντίτυπα του M300.

## Αναφορές


## Εξωτερικοί σύνδεσμοι
* 
* Fiat Multipla Owner's Manual (1st generation)

Multipla
Credo Reference

Η **Credo Reference**, παλαιότερα γνωστή ως **Xrefer**, είναι εταιρεία η οποία προσφέρει, διαδικτυακά, υλικό τεκμηρίωσης, βάσει σχετικού συστήματος συνδρομών. Προσφέρει διαδικτυακά πλήρη πρόσβαση σε κείμενα προερχόμενα από, περίπου, 1200 βιβλιογραφικά έργα εκδοθέντα από περισσότερους από 70 εκδοτικούς οίκους, όπως, μεταξύ άλλων, λεξικά γενικής παιδείας, λεξικά θεματικού χαρακτήρα, καθώς και εγκυκλοπαίδειες.

Η εταιρεία ιδρύθηκε το 1999 ως Xrefer, ενώ, αρχικώς, ήταν πάροχος ελεύθερης πρόσβασης σε αρκετές δεκάδες βιβλιογραφικών έργων. Η συνδρομητική υπηρεσία «Xreferplus» ξεκίνησε την λειτουργία της το 2002, προσφέροντας μία ευρεία συλλογή βιβλιογραφικών έργων, καθώς και μία προσωποποιημένη διεπιφάνεια. Η ιστοσελίδα ελεύθερης πρόσβασης Xrefer έπαυσε την λειτουργία της τον Ιούνιο του 2003. Η ονομασία Credo Reference υιοθετήθηκε το 2007. Κατά τη διάρκεια του ίδιου έτους, η εταιρεία μετέφερε την έδρα της στην Αγγλία από το Λονδίνο στην Οξφόρδη.

Οι συνδρομές είναι διαθέσιμες για πανεπιστημιακές, κυβερνητικές, δημόσιες και εταιρικές βιβλιοθήκες. Η πρόσβαση στο Credo Reference είναι δωρεάν για τον τελικό χρήστη, αρκεί η βιβλιοθήκη του να είναι κάτοχος συνδρομής. Το Credo Reference προσφέρει ευρύτητα επιλογών συνδρομής, οι οποίες επιτρέπουν στους βιβλιοθηκονόμους να επιλέξουν οι ίδιοι τα βιβλιογραφικά έργα τα οποία θα συμπεριληφθούν στη διαδικτυακή βιβλιοθήκη τους. Βασική υπηρεσία της εταιρείας είναι το «Credo General Reference», το οποίο συμπληρώνεται από τα «Publisher Collections» και «Subject Collections», τα οποία παρέχουν την δυνατότητα στους βιβλιοθηκονόμους να επιλέξουν οι ίδιοι το πλέον κατάλληλο περιεχόμενο βάσει του αναγνωστικού κοινού τους. Το «Credo Topic Pages» περιλαμβάνει πληροφορίες επί συγκεκριμένων θεμάτων, ενώ δημιουργήθηκε ως απάντηση σε σχετική έρευνα του 2009, η οποία κατέδειξε πως, συνήθως, οι φοιτητές δεν διαθέτουν ένα επαρκές πλαίσιο εντός του οποίου να μπορούν να αξιοποιήσουν την ευρύτητα των πληροφοριών οι οποίες είναι διαθέσιμες διαδικτυακά.

## Παραπομπές


Κατηγορία:Ψηφιακές βιβλιοθήκες
Κατηγορία:Επιχειρήσεις του Ηνωμένου Βασιλείου
Παλαιόπυργος Ιωαννίνων

Ο **Παλαιόπυργος** είναι ορεινό χωριό της Ηπείρου στην Περιφερειακή Ενότητα Ιωαννίνων σε υψόμετρο 780 μέτρων.

## Γεωγραφικά στοιχεία - αξιοθέατα
Ο Παλαιόπυργος βρίσκεται στα σύνορα της Ελλάδας με την Αλβανία και ιστορικά ανήκει στα Πωγωνοχώρια. Απέχει 64 χλμ. ΒΔ. από τα Ιωάννινα, 31 χλμ. ΒΔ. από το Καλπάκι (έδρα του Δήμου) και 15 χλμ. ΝΑ. από τον συνοριακό σταθμό Δρυμάδων. Το χωριό είναι κτισμένο στις νοτιοανατολικές πλαγιές του όρους Δούσκο (Νεμέρτσικα) σε περιοχή που περιβάλλεται από δάση με βελανιδιές, καστανιές και κέδρους καθώς και με πολλά τρεχούμενα νερά. Αξιοθέατα αποτελούν το παλιό πέτρινο γεφύρι (του 1830), οι δύο πέτρινοι νερόμυλοι - νεροτριβές και δύο μονοπάτια στην τοποθεσία "Γκρέτσι", τα οποία έχουν χαρακτηριστεί ως ιστορικά διατηρητέα μνημεία.

## Ονομασία - διοικητικά στοιχεία
Ως οικισμός αναφέρεται με την παλιά ονομασία *Μέβδεζα* το 1919, μετά την απελευθέρωση, στο ΦΕΚ 184Α - 19/08/1919 να προσαρτάται στην τότε κοινότητα Ρουμπάτων. Το 1923 με το ΦΕΚ 80Α - 28/03/1923 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 76Α - 02/05/1927 μετονομάστηκε σε Παλαιόπυργος. Σύμφωνα με το σχέδιο Καλλικράτης αποτελεί τη τοπική κοινότητα Παλαιοπύργου που ανήκει στη δημοτική ενότητα Άνω Πωγωνίου του Δήμου Πωγωνίου και σύμφωνα με την απογραφή 2011 έχει πληθυσμό 105 κατοίκους..

## Εξωτερικοί σύνδεσμοι
* 

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Πύργος της Χελώνας

Ο **Πύργος της Χελώνας** (στα βιετναμέζικα: **Tháp Rùa**) είναι μικρός πύργος που βρίσκεται σε μια νησίδα, στη μέση της λίμνης Χοάν Κίμ (Hoan Kiem Lake), στην πρωτεύουσα του Βιετνάμ, Ανόι. Χτίστηκε προς τιμήν ήρωα του Βιετνάμ Lê Lợi, που συνδέεται με τη λίμνη Χοάν Κιμ, μέσω του μύθου για το σπαθί του, το Thuận Thiên, και της χελώνας Χοάν Κιμ.

Στην εν λόγω νησίδα, το 15ο αιώνα, είχε κατασκευαστεί από τον αυτοκράτορα Lê Thánh Tông ένας πύργος, για να διευκολύνεται το ψάρεμα των βασιλιάδων στη λίμνη.Το 17ο και το 18ο αιώνα υπήρχε στη νησίδα ο Ναός Ta Vong, που χτίστηκε από τους ευγενείς του Οίκου Trịnh (Trịnh clan, House of Trịnh). Στη συνέχεια μετά την επικράτηση του Οίκου Nguyễn (House of Nguyễn), στο Ανόι, ο ναός καταστράφηκε.
Ο πύργος που υπάρχει σήμερα στη νησίδα, κατασκευάστηκε το 1886 προς τιμήν του Lê Lợi, από ένα Βιετναμέζο μουσικό, που έλαβε σχετική άδεια από τους Γάλλους, οι οποίοι τότε κατείχαν το Βιετνάμ. Ο μουσικός προσπάθησε να θάψει κρυφά στο πύργο τον πατέρα του αλλά οι κάτοικοι το έμαθαν και απομάκρυναν  τη σορό. 

Στη κορυφή του πύργου οι Γάλλοι είχαν τοποθετήσει ένα μικρό άγαλμα, αντίγραφο του Αγάλματος της Ελευθερίας. Μετά την εκδίωξη των Γάλλων η βιετναμέζικη κυβέρνηση αφαίρεσε το άγαλμα. 

## Παραπομπές


*

Κατηγορία:Κτίρια και κατασκευές στο Βιετνάμ
Χελωνας
CyberLeninka

μικρογραφία|Λογότυπο της CyberLeninka.
Η **CyberLeninka** (ρωσικά: *КиберЛенинка*) είναι ρωσική ψηφιακή βιβλιοθήκη περιεχομένου ελεύθερης πρόσβασης.

## Περιγραφή
Πρόκειται για ρωσική ιστοσελίδα η οποία αποτελεί ψηφιακό αποθετήριο πανεπιστημιακών κειμένων ελεύθερης πρόσβασης, ορισμένα εκ των οποίων βρίσκονται υπό καθεστώς ελεύθερης αδειοδότησης Creative Commons. Ιδρυθείσα το 2012, πρόκειται για μη κοινωφελή ιδιωτικό οργανισμό, του οποίου η πλειοψηφία των διαθέσιμων κειμένων βρίσκονται στη ρωσική γλώσσα. Η συλλογή του φέρεται να αυξήθηκε από, συνολικά, 350 επιστημονικά περιοδικά το 2014 σε 990 το 2016. Η ονομασία της προέρχεται από την Κρατική Βιβλιοθήκη της Ρωσίας, παλαιότερα γνωστή ως «Βιβλιοθήκη Λένιν», καθώς και υπό το ψευδώνυμο «Λένινκα».

## Παραπομπές


## Εξωτερικοί Σύνδεσμοι
* 

Κατηγορία:Ψηφιακές βιβλιοθήκες
Κατηγορία:Πολιτισμός της Ρωσίας
Πολίτης (στρατηγός Σικελίας)

Ο **Πολίτης** ήταν βυζαντινός στρατηγός, κυβερνήτης του Θέματος Σικελίας, περίπου γύρω στα 884-885. Το όνομα του είναι γνωστό από Άραβες ιστορικούς και ίσως να αποτελεί παραφθορά ή απόδοση του στα αραβικά ή απόδοση στα αραβικά του τίτλους του.

Ο Πολίτης διαπραγματεύτηκε την απελευθέρωση Βυζαντινών ομήρων με τους Άραβες και κατάφερε να τους απελευθερώση με αντάλαγμα αντίστοιχους Άραβες κρατούμενους. Δεν είναι τίποτα άλλο γνωστό για το προσωπό του, ίσως να μην ήταν ο στρατηγός-κυβερνήτης της Σικελίας αλλά κάποιος άλλος στρατηγός που τον εκπροσώπησε στις διαπραγματεύσεις.

## Παραπομπές


Κατηγορία:Κυβερνήτες του Θέματος Σικελίας
Κατηγορία:Βυζαντινοί του 9ου αιώνα
Κατηγορία:Βυζαντινοί στρατηγοί
Κρηνίτης ο Χαλδαίος

Ο **Κρηνίτης** ήταν βυζαντινός στρατηγός του 10ου αιώνα, κυβερνήτης του Θέματος Καλαβρίας.. 

Ο Κρηνίτης καταγόταν από τη Χαλδία και στην αρχή της βασιλείας του Κωνσταντίνου Ζ΄, διορίστηκε στρατηγός στην Καλαβρία. Ήταν όμως κακός κυβερνήτης, αναφέρεται ότι έκλεβε τον ντόπιο πληθυσμό και πλούτιζε παράνομα. Είναι γνωστό ότι αγόραζε φθηνά τρόφιμα και τα πουλούσε σε υψηλές τιμές σε μουσουλμάνους στη Βόρεια Αφρική, οι οποίοι τότε υπέφεραν από πείνα και εμφύλιο πόλεμο. 

Το 947, όταν ξαναρχίστηκαν οι εχθροπραξίες μεταξύ Βυζαντινών και Μουσουλμάνων, ο Κωνσταντίνος παρενέβη, τον απολύθηκε και δήμευσε την περιουσία του. Ο Κρηνίτης τότε πθανε ντροπή. Θεωρείται, αν και αβέβαιο, ότι μπορεί να συσχετιστεί με την Κρηνίτη Αροτρά και τον πατρίκιο Κρηνίτη.

## Παραπομπές


## Πηγές
* Lilie Ralph Johannes, Ludwig, Claudia; Zielke, Beate et al., *Prosopographie der mittelbyzantinischen Zeit Online*, Berlim-Brandenburgische Akademie der Wissenschaften, Krinites Chaldos, Nach Vorarbeiten F. Winkelmanns erstellt, 2013

Κατηγορία:Κυβερνήτες του Θέματος Καλαβρίας
Κατηγορία:Βυζαντινοί στρατηγοί
Κατηγορία:Βυζαντινοί του 10ου αιώνα
Κατηγορία:Οικογένεια Κρηνίτη
Διοργανώσεις Ε.Π.Σ. Πρέβεζας-Λευκάδας 2020–21

Για την **περίοδο 2020–21**, η Ένωση Ποδοσφαιρικών Σωματείων Πρέβεζας-Λευκάδας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στους νομούς Πρέβεζας και Λευκάδας, καθώς και τμήμα του νομού Αιτωλοακαρνανίας που ανήκουν στη δικαιοδοσία της.

Η πρωταθλήτρια ομάδα της ΕΠΣ Πρέβεζας-Λευκάδας κερδίζει την άνοδο στη Γ΄ Εθνική ερασιτεχνική κατηγορία.

Η ομάδα που ανακηρύσσεται κυπελλούχος ΕΠΣ Πρέβεζας-Λευκάδας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα
Η δομή του πρωταθλήματος της Ε.Π.Σ. Πρέβεζας-Λευκάδας είναι η εξής

*Α΄ Κατηγορία
*Β΄ Κατηγορία
**1ος Όμιλος
**2ος Όμιλος

### Α΄ Κατηγορία
Το πρωτάθλημα διεξάγεται με 15 ομάδες.Ο ΠΑΣ Παλιάμπελα συμμετέχει στην Β κατηγορία αντί της Α κατηγορίας όπως δικαιούταν.

### Β΄ Κατηγορία
Τρεις συνολικά ομάδες ανεβαίνουν κατηγορία , οι 2 πρωταθλήτριες των ομίλων και μια τρίτη ομάδα που θα προκύψει από μπαράζ μεταξύ των δεύτερων.Εκτός του ΠΑΣ Παλιάμπελα που τελικά συμμετέχει στην Β κατηγορία,νέες παρουσίες είναι αυτές του ΑΣ Νικόπολη 2020,νέων Πανλευκάδιου και του ΠΑΣ Σύμβρου.Επίσης συμμετέχει ξανά ο ΑΟ Αστέρας Ανθούσας.Δεν συμμετέχουν σε σχέση με πέρυσι ο ΠΑΕ Λευκάτας 2000 και ο ΠΑΣ Κράνια.

#### Α όμιλος

#### Β όμιλος

Οι βαθμολογίες όπως διαμορφώθηκαν πριν την διακοπή των πρωταθλημάτων.Στις 10 Απριλίου 2021 η ΕΠΟ αποφάσισε την ματαίωση όλων των ερασιτεχνικών πρωταθλημάτων της σεζόν 2020-21.

## Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Πρέβεζας-Λευκάδας.

### Α΄ φάση
Οι αγώνες έγιναν στις 19 και 20 Σεπτεμβρίου 2020

Αμβρακικός Βόνιτσας-**ΠΑΣ Αχέρων Καναλακίου 1-5**

ΕΑΣ Οδυσσάς Νυδρίου-**Απόλλων Πάργας 0-2**

ΑΟ Παλαίρου-**ΠΑΣ Δόξα Ωρωπού 0-4**

Εθνικός Φιλιππιάδας-**ΑΟΝ Τηλυκράτης Λευκάδας 2014 1-2**

**ΑΟ Μύτικα**-ΠΑΣ Σφακιώτες **4-2**

ΑΟ Πλαγιάς-**ΠΑΣ Θύελλα 2015 0-2**

**Πανλευκάδιος ΑΣ-Κ**-ΑΕ Φορτούνα Βαλανιδοράχης **2-2 (2-2 παρ. 4-2 πεν.)**

ΑΕ Πρέβεζας-**ΠΑΣ Πρέβεζα 2016 1-5**

**Κεραυνός Θεσπρωτικού**-Αετός Αγιάς **1-0**

Χωρίς αγώνα:Θρίαμβος Λούρου,Αστέρας Ανθούσας,ΑΟ Καρυάς,Ερμής Καναλίου,ΠΣ Ένωση Πάργας,ΠΑΣ Παλιάμπελα,ΠΕΑΣ Κατούνας

### Β΄ φάση
ΠΑΣ Πρέβεζα 2016-ΠΑΣ Θύελλα 2015

Θρίαμβος Λούρου-ΑΟΝ Τηλυκράτης Λευκάδας 2014

ΠΣ Ένωση Πάργας-ΠΑΣ Αχέρων Καναλακίου

Αστέρας Ανθούσας-Πανλευκάδιος ΑΣ-Κ

Ερμής Καναλίου-Κεραυνός Θεσπρωτικού

ΠΕΑΣ Κατούνας-ΑΟ Μύτικα

Απόλλων Πάργας-Δόξα Ωρωπού

ΠΑΣ Παλιάμπελα-ΑΟ Καρυάς

## Παραπομπές

## Εξωτερικοί σύνδεσμοι
*Επίσημη ιστοσελίδα

Κατηγορία:Ε.Π.Σ. Πρέβεζας-Λευκάδας
Κατηγορία:Εγχώρια ποδοσφαιρικά πρωταθλήματα 2020–2021
Κατηγορία:Εγχώρια ποδοσφαιρικά κύπελλα 2020-2021
Ασπασία Σταυροπούλου

Η **Ασπασία Σταυροπούλου** είναι Ελληνίδα εικαστικός, γλύπτρια, και φωτογράφος. Μαθήτευσε στο πλάι του γλύπτη Γιώργου Ζογγολόπουλου και παρακολούθησε μαθήματα γλυπτικής και καλλιτεχνικής φωτογραφίας με τους Ν. Τρανό, Π. Κοκκινιά και Α. Βούτσα στην Ανωτάτη Σχολή Καλών Τεχνών. 

Υπέβαλλε φωτογραφίες της στον φάκελο υποψηφιότητας της Ελευσίνας ως Πολιτιστική πρωτεύουσα της Ευρώπης 2021 και είναι ιδρυτικό μέλος της Φωτογραφικής Λέσχης Ελευσίνας και του προγράμματος Φωτογραφία και Πολιτιστική κληρονομιά Ελευσίνας. Έχει συνεισφέρει στην οργάνωση πολιτιστικών εκδηλώσεων της Ελληνικής Φωτογραφικής Εταιρείας και της Εταιρείας Ψυχολογικής Έρευνας και Πολιτισμού.

Έχει διοργανώσει και συμμετάσχει σε διάφορες εκθέσεις εικαστικών, συμπεριλαμβανόμενων έξι ατομικών εκθέσεων. Γλυπτά της φιλοξενούνται σε γκαλερί της Αθήνας και στο κτίριο του Π.Α.Κ.Π.Π.Α. Ελευσίνας.

## Συμμετοχή σε εκθέσεις εικαστικών
*Άνθρωποι στο Χρόνο, Παλαιό Ελαιουργείο Ελευσίνας, 2020
*Ζωντανό Μνημείο (Ελαιουργείο), Πολιτιστικό Κέντρο Δήμου Ελευσίνας "Λεωνίδας Κανελλόπουλος", 2019
*Όψεις της Ελευσίνας, Έκθεση Photovision, 2017

## Φωτογραφίες της έκθεσης Άνθρωποι στο Χρόνο

## Εξωτερικοί σύνδεσμοι
*https://www.culturenow.gr/anthropoi-ston-xrono-aspasia-stayropoyloy-glyptiki-egkatastasi-sto-palaio-elaioyrgeio-eleysinas/
*https://eleftherostypos.gr/politismos/i-aspasia-stayropoulou-kai-oi-anthropoi-me-soma-apo-tsimento-mas-taxideyoun-sto-xrono/
*https://www.thetoc.gr/politismos/article/anthropoi-ston-xrono-gluptiki-egkatastasi-tis-aspasias-stauropoulou/
*https://www.protothema.gr/culture/article/1047209/anthropoi-ston-hrono-i-gluptiki-egatastasi-tis-aspasias-stauropoulou-stin-eleusina/
*https://www.artandlife.gr/athens/events/aspasia_stayropoyloy_glyptiki_egkatastasi_anthropoi_ston_xrono

Κατηγορία:Έλληνες γλύπτες
Κατηγορία:Έλληνες φωτογράφοι
Κωνσταντίνος Καράμαλλος (στρατηγός)

Ο **Κωνσταντίνος ο ''Καράμαλλος**'' ήταν βυζαντινός πατρίκιος και στρατηγός, κυβερνήτης του Θέματος Σικελίας, περίπου γύρω στο 902. Δεν πρέπει να συγχέεται με τον εγγονό του, πρωτοσπαθάριο και στρατηγό Λογγοβαρδίας Κωνσταντίνο Καράμαλλο.

Ο Καράμμαλος ήταν ο διοικητής των πολιορκημένων στην Ταορμίνα, όταν η πόλη έπεσε στους Άραβες κατέφυγε στην Κωνσταντινούπολη, εκεί καταδικάστηκε σε θάνατο αλλά του δόθηκε χάρη και αποσύρθηκε σε μοναστήρι. Σε κάστρο στη Μόλα της Ταορμίνας διασώζεται επιγραφή που αναφέρει τον Κωνσταντίνο στρατηγό της πόλης.

## Παραπομπές


Κατηγορία:Κυβερνήτες του Θέματος Σικελίας
Κατηγορία:Βυζαντινοί του 10ου αιώνα
Κατηγορία:Βυζαντινοί στρατηγοί
Κατηγορία:Βυζαντινοί Πατρίκιοι
Κατηγορία:Βυζαντινοί μοναχοί
Πεδιάδα του Μορβέδρε

Η **Πεδιάδα του Μορβέδρε** (καταλανικά: *Camp de Morvedre*) είναι μια φυσική επαρχία της Βαλενθιανικής Κοινότητας, στην Ισπανία. Η πρωτεύουσά της είναι το Σαγούντο και βρίσκεται στο βόρειο τμήμα της επαρχίας της Βαλένθια. Το όνομά του αναφέρεται στην παλιά ονομασία *Morvedre*, το όνομα του Σαγούντο μέχρι τον 19ο αιώνα.

## Δείτε επίσης

* Βαλένθια
* Βαλενθιανική Κοινότητα
* Σαγούντο

## Παραπομπές

Κατηγορία:Πεδιάδα του Μορβέδρε
Αντόνιο Βιβαρίνι

Ο **Αντόνιο Βιβαρίνι** (ιταλικά: Antonio Vivarini), γνωστός επίσης και ως *Αντόνιο του Μουράνο* (Antonio da Murano) ήταν Ιταλός ζωγράφος της ύστερης γοτθικής περιόδου, ο οποίος δραστηριοποιήθηκε κατά το χρονικό σιάστημα 1440 - 1480 κυρίως στη Βενετία. Πιθανότατα είναι ο παλαιότερος μιας οικογένειας ζωγράφων, η οποία προερχόταν από οικογένεια υαλουργών που εργάζονταν στο Μουράνο. Η οικογένεια ζωγράφων περιλάμβανε τον νεότερο αδελφό του, Μπαρτολομέο Βιβαρίνι και τον γιο του Αντόνιο, Αλβίζε Βιβαρίνι

## Βίος
Εκπαιδεύτηκε αρχικά από τον Αντρέα ντα Μουράνο  (Andrea da Murano), αλλά τα έργα του εμφανιζουν επίδραση από τα έργα του Τζεντίλε ντα Φαμπριάνο (Gentile da Fabriano). Το παλαιότερο γνωστό του έργο, μια εικόνα για την Αγία Τράπεζα, το οποίο βρίσκεται στην Πινακοθήκη της Ακαδημίας (Gallerie dell'Accademia) της Βενετίας, χρονολογείται από το 1440. Το πλέον πρόσφατο έργο του χρονολογείται το 1464 και βρίσκεται στη Βατικανή Πινακοθήκη, αλλά ο ζωγράφος εμφανίζεται ότι ήταν εν ζωή το 1470.

Συνεργάστηκε με τον γυναικάδελφό του Τζοβάννι ντ' Αλεμάνια (Giovanni d'Alemagna, γνωστό και ως "Joannes de Alemania"), ο οποίος ορισμένες φορές θεωρήθηκε ως  αδελφός του, αποκαλούμενος Τζοβάννι ντα Μουράνο. Δεν υφίσταται ίχνος αυτού του καλλιτέχνη σε χρονολογία μςταγενέστερη του 1447. Μετά το 1447, ο Αντόνιο είτε ζωγράφιζε μόνος του είτε συνεργαζόταν με τον μικρότερο αδελφό του, Μπαρτολομέο. Τα έργα του Αντόνιο είναι πολύ καλοσχεδιασμένα για την εποχή τους, με αξιοσημείωτο βαθμό "απαλότητας" και με πολύ καλή απόχρωση της σάρκας και άλλων σημείων. Πιθανόν επηρεάστηκε και από τον Αντρέα Μαντένια και συνεργάστηκε μετον καλλιτέχνη στο παρεκκλήσιο *Ovetari* κατά την περίοδο 1450 - 1451. Πολλές φορές είναι δύσκολη η απόδοση έργων προερχομένων από το εργαστήριο του Βιβαρίνι.

Τρία από τα σημαντικότερα έργα του είναι *Η ενθρονισμένη Παρθένος με τους τέσσερις σοφούς του Ναού*, *Η Στέψη της Παρθένου* και *Οι Άγιοι Πέτρος και Ιερώνυμος*. Τα δύο πρώτα έργα βρίσκονται στην Πινακοθήκη της Ακαδημίας στη Βενετία, το τρίτο στην Εθνική Πινακοθήκη Λονδίνου.

## Παραπομπές


## Εξωτερικοί σύνδεσμοι
*
*''Italian Paintings, Venetian School'', a collection catalog containing information about Vivarini and his works (see index; plates 100-101).

Κατηγορία:Ιταλοί ζωγράφοι του 15ου αιώνα
Ευστάθιος (στρατηγός Σικελίας)

Ο **Ευστάθιος** ήταν Βυζαντινός ευνούχος, πριμηκίριος, πρωτοσπαθάριος και στρατηγός, κυβερνήτης του Θέματος Σικελίας, περίπου γύρω στο 914. Επειδή την εποχή που αναφέρεται στρατηγός Σικελίας, το 914, η Σικελία βρισκόταν στα χέρια των Αράβων, πιστεύεται ότι ήταν Στρατηγός Καλαβρίας, μπορεί να κατείχε τιμητικά και τον τίτλο της Σικελίας.

Τίποτα άλλο δεν είναι γνωστό για τον Ευστάθιο και τη θητεία του στη Σικελία ή την Καλαβρία.

## Παραπομπές


Κατηγορία:Κυβερνήτες του Θέματος Σικελίας
Κατηγορία:Κυβερνήτες του Θέματος Καλαβρίας
Κατηγορία:Βυζαντινοί του 10ου αιώνα
Κατηγορία:Βυζαντινοί στρατηγοί
Κατηγορία:Βυζαντινοί Ευνούχοι
Κατηγορία:Βυζαντινοί Πριμικήριοι
Κατηγορία:Πρωτοσπαθάριοι
Λιθουανικές βουλευτικές εκλογές (2020)

**Στις 11 Οκτωβρίου 2020 διεξήχθησαν βουλευτικές εκλογές στη [[Λιθουανία]]**, για να εκλεγούν τα 141 μέλη του Λιθουανικού Κοινοβουλίου, για 4ετή θητεία, με τον 2ο γύρο να διεξάγεται στις 25 Οκτωβρίου 2020.

Συνολικά 1754 υποψήφιοι διεκδίκησαν τις 141 έδρες του Κοινοβουλίου, από τους οποίους οι 584 ήταν γυναίκες.

Η Ένωση Πατρίδας – Χριστιανοδημοκράτες ήρθε πρώτο κόμμα, κερδίζοντας 50 έδρες και σημειώνοντας μεγάλη άνοδο από τις προηγούμενες εκλογές. Συνολικά, δέκα κόμματα και 4 ανεξάρτητοι πολιτικοί μπήκαν στο κοινοβούλιο. Κανένα κόμμα δεν εξασφάλισε την απόλυτη πλειοψηφία (71 έδρες) που απαιτείται για να σχηματιστεί κυβέρνηση πλειοψηφίας. Στις 25 Οκτωβρίου, τρία κόμματα: η Ένωση Πατρίδας – Χριστιανοδημοκράτες, το Κόμμα Ελευθερίας και το Φιλελεύθερο Κίνημα, ανακοίνωσαν ότι συμφώνησαν να σχηματίσουν μαζί κυβέρνηση συνεργασίας και ότι θα προτείνουν την ανεξάρτητη πολιτικό και πρώην υπουργό Οικονομίας Ίνγκριντα Σιμονιτέ για πρωθυπουργό. Η Σιμονιτέ ορκίστηκε ως πρωθυπουργός στις 25 Νοεμβρίου 2020.

## Εκλογικό σύστημα
Από τα 141 μέλη του Λιθουανικού Κοινοβουλίου τα 71 θα εκλεγούν με πλειοψηφικό σύστημα από 71 μονοεδρικές εκλογικές περιφέρειες και τα 70 θα εκλεγούν με αναλογική εκπροσώπηση από μία ενιαία περιφέρεια που καλύπτει όλην την επικράτεια:

* Στο πλειοψηφικό σύστημα ένας υποψήφιος ανακηρύσσεται νικητής, και παίρνει την έδρα από τον πρώτο γύρο, αν η προσέλευση ψηφοφόρων είναι τουλάχιστον 40% και συγκεντρώσει πάνω από 50% των ψήφων. Αν η προσέλευση είναι κάτω από 40%, τότε ο υποψήφιος που πλειοψήφησε συγκεντρώνοντας πάνω από 20% των ψήφων ανακηρύσσεται νικητής. Αν από τον πρώτο γύρο δεν προκύψει κανένας νικητής, τότε στον δεύτερο γύρο θα αναμετρηθούν οι δύο επικρατέστεροι υποψήφιοι, και νικητής θα ανακηρυχτεί όποιος πλειοψηφήσει, ανεξάρτητα από την προσέλευση εκλογέων.
* Τα 70 μέλη εκλέγονται με αναλογική εκπροσώπηση. Το εκλογικό όριο είναι 5%. Η κατανομή των εδρών γίνεται με τη μέθοδο των μεγαλύτερων υπολοίπων και απλή ποσόστωση.

Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν οι Λιθουανοί πολίτες ηλικίας άνω των 18 ετών, εκτός αν έχουν αποστερηθεί το δικαίωμα με δικαστική απόφαση. Δικαίωμα να υποβάλλουν υποψηφιότητα έχουν οι Λιθουανοί πολίτες ηλικίας άνω των 25 ετών.

## Δημοσκοπήσεις
Από τις προηγούμενες εκλογές, του 2016, ως τις τρέχουσες έχουν γίνει πολυάριθμες δημοσκοπήσεις στις οποίες οι εκλογείς ρωτήθηκαν για τις προτιμήσεις τους.

### Αποτελέσματα δημοσκοπήσεων

## Αποτελέσματα

μικρογραφία|451x451εσ|Αποτελέσματα του πλειοψηφικού συστήματος. Κάθε μονοεδρική περιφέρεια είναι χρωματισμένη ανάλογα με το κόμμα που κέρδισε την έδρα. Τα χρώματα είναι αυτά που χρησιμοποιήθηκαν στον πίνακα με τα αποτελέσματα.

### Χάρτες εκλογών
[καθόλου|μικρογραφία|350x350εσ|Η προσέλευση εκλογέων στον 1ο γύρο ανά περιφέρεια. Δεδομένα από τον [https://rinkimai.maps.lt/rinkimai2020/aktyvumas/ διαδραστικό χάρτη].](https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Voter_Turnout_in_the_1st_Round_of_the_2020_Lithuanian_Parliamentary_Election.png)

## Παραπομπές

Κατηγορία:Εκλογές στη Λιθουανία
Κατηγορία:Εκλογές του 2020
Φρούριο Μπέκενμπουργκ

Το **Φρούριο Μπέκενμπουργκ** (ολλανδικά: *Fort Beekenburg*, προφορά: *Φορτ Μπέεκενμπουρχ*), επίσης γνωστό ως **Το Κάστρο** (ολλανδικά: *Het Kasteel*), είναι φρούριο στο Κουρασάο, στο μέσον του Όρμου του Καράκας (ολλανδικά: *Caracasbaai*), στις Μικρές Αντίλλες.

Το Φρούριο Μπέκενμπουργκ ανεγέρθηκε το 1703, με απώτερο σκοπό την καλύτερη υπεράσπιση της περιοχής απέναντι στις ισπανικές επιθέσεις.

Επρόκειτο για μία από τις λίγες τοποθεσίες του νησιού όπου η πρόσβαση από την θάλασσα στη στεριά ήταν εύκολη. Λόγω αυτού, αποφασίστηκε η ανέγερση ενός φρουρίου, προκειμένου το Βίλλεμστατ να καταστεί μη προσβάσιμο για τους εχθρούς.
μικρογραφία|αριστερά|250px|Πανοραμική άποψη από το φρούριο.
Το φρούριο έλαβε την ονομασία του προς τιμήν του Σερ Μπρουκ, ο οποίος, μεταξύ του 1701 και του 1704, ηγείτο της στρατιωτικής διοικήσεως της πόλης. Κατά τη διάρκεια του 18ου αιώνα, το φρούριο υπέστη αριθμό επιθέσεων από γαλλικές και βρετανικές δυνάμεις. Σε μία συγκεκριμένη περίπτωση, οι Βρετανοί επεχείρησαν να προσπεράσουν το φρούριο διαβαίνοντας το γειτονικό βουνό. Ωστόσο, η συγκεκριμένη απόφαση προξένησε τόσα πολλά προβλήματα και απαίτησε τόσο πολύ χρόνο που, τελικώς, το σχέδιο επίθεσης ανεστάλη και διατάχθηκε υποχώρηση, προτού οι Ολλανδοί προλάβουν να συγκεντρώσουν το σύνολο των στρατευμάτων τους. Μεταξύ του 1800 και του 1803, καθώς και μεταξύ του 1807 και του 1816, το Κουρασάο τέθηκε για σύντομο χρονικό διάστημα υπό τον έλεγχο των Βρετανών. Αρκετές φορές, το Φρούριο Μπέκενμπουργκ υπέστη επιθέσεις από πειρατές, δίχως, ωστόσο, επιτυχία.

## Δείτε επίσης
*Ιστορία της Ολλανδίας
*Καραϊβική Θάλασσα
*Φρούριο Άμστερνταμ (Κουρασάο)

## Παραπομπές


Κατηγορία:Φρούρια στο Κουρασάο
Κατηγορία:Ιστορία του Κουρασάο
Φρούριο Νάσσαου (Κουρασάο)

Το **Φρούριο Νάσσαου** (ολλανδικά: *Fort Nassau*), επισήμως γνωστό ως **Φρούριο Οράνιε Νάσσαου** (ολλανδικά: *Fort Oranje Nassau*) προς τιμήν του Οίκου της Οράγγης, σπανίως, ωστόσο, αναφερόμενο υπό την συγκεκριμένη ονομασία, είναι οχύρωση το οποίο βρίσκεται σε υψόμετρο 68 μέτρων επάνω από το Σόττεγκατ, το λιμάνι του Βίλλεμστατ, πρωτεύουσας του νησιού του Κουρασάο, αυτόνομου κράτους του Βασιλείου των Κάτω Χωρών στις Αντίλλες. 
μικρογραφία|αριστερά|250px|Άποψη του φρουρίου, το 2007, όπισθεν της Γέφυρας της Βασίλισσας Γιουλιάνα.
Το 1797 ανεγέρθηκε ως Φρούριο Δημοκρατία (ολλανδικά: *Fort Republiek*). Εκείνη την περίοδο, το Κουρασάο αποτελούσε, απλώς, ολλανδική αποικία. Το κράτος συνέβαλε στην ανέγερση του φρουρίου μέσω της κατάθεσης ποσού της τάξεως των 60.000 φλορινιών υπέρ του συγκεκριμένου σκοπού. Το 1807, κατελήφθη από τους Βρετανούς, ωστόσο, το 1816, ανακατελήφθη από το Βασίλειο των Κάτω Χωρών. Η περιοχή του Όρμου της Αγίας Άννης, καθώς και τμήμα του κέντρου του Βίλλεμστατ, βρίσκονταν υπό την εποπτεία του φρουρίου. Σήμερα, αποτελεί φάρο του λιμανιού, καθώς και του πύργου ελέγχου. Με σημείο εκκίνησης το 1959, παράλληλα, στεγάζει, εντός των τειχών του, εστιατόριο. Το φρούριο παραμένει, σε μεγάλο βαθμό, στην αρχική κατάστασή του.

## Δείτε επίσης
*Ιστορία της Ολλανδίας
*Καραϊβική Θάλασσα
*Φρούριο Άμστερνταμ (Κουρασάο)

## Παραπομπές


Κατηγορία:Φρούρια στο Κουρασάο
Κατηγορία:Ιστορία του Βίλλεμστατ
Κατηγορία:Κτίρια και κατασκευές στο Βίλλεμστατ
Λέανδρος Ζωίδης

Ο αρχιτέκτονας **Λέανδρος Ζωίδης** (1900-1965) γεννήθηκε στην Κομοτηνή και οι γονείς του είχαν καταγωγή από την Ήπειρο. Ήταν απόφοιτος της Αρχιτεκτονικής Σχολής του Πολυτεχνείου του Βερολίνου (Technische Hochschule Berlin- Charlottenburg) (1921-1926). Την περίοδο 1927-1929 εργάστηκε ως μηχανικός του Δήμου Κομοτηνής και στη συνέχεια στη Θεσσαλονίκη ως ελεύθερος επαγγελματίας.

## Έργα του

* Ελληνικό Ινστιτούτο Καπνού, Περίοδος κατασκευής: 1929-1937, Δράμα
*Κινηματογράφος "Ηλύσια",  Έτος κατασκευής: 1930, Θεσσαλονίκη
*Διώροφο ιδιοκτησίας Σ. Χατζηβασιλείου, Έτος κατασκευής: 1931, Αρχαιολογικού Μουσείου 5.
* Μέγαρο Κοσμά, Έτος κατασκευής: 1932, Λεωφόρος Νίκης 33, Θεσσαλονίκη
* Οικία Μοσχίδη, Έτος κατασκευής: 1933, Κομοτηνή
* Οικία Παπουτσάκη, Έτος κατασκευής: 1934, Αλεξανδρούπολη
*Βίλα Μοσκώφ, Έτος κατασκευής 1936, Πλαταμώνας, Πιερία
Η Βίλα Μοσκώφ, κατασκευάστηκε από τον εύπορο πόντιο καπνεμπόρο από τη Θεσσαλονίκη Κωνσταντίνο Μοσκώφ (1894-1944), κάτω από το Κάστρο του Πλαταμώνα. Μετά το θάνατό του η ιδιοκτησία πέρασε στην αδελφή του Μάγδα. Η Βίλα Μοσκώφ υπήρξε για πολλά χρόνια σημείο συνάντησης εκπροσώπων της διανόησης και της μεταπολεμικής λογοτεχνίας της Θεσσαλονίκης, καθώς ο Κωστής Μοσκώφ, γιος του Ηρακλή Μοσκώφ, υπήρξε εμβληματική προσωπικότητα στον χώρο της αριστερής διανόησης.
*Μέγαρο Κωνσταντινίδη, Έτος κατασκευής: 1939, Λεωφόρος Νίκης 61, Θεσσαλονίκη
*Εγκαταστάσεις Αγροκτήματος Πανεπιστημίου Θεσσαλονίκης, Έτος κατασκευής 1948, Θεσσαλονίκη
*Μονή Αγίας Θεοδώρας Έτος κατασκευής (δεκ. 1950), Θεσσαλονίκη
*Πολυκατοικία Σταϊκούρα, Έτος κατασκευής 1953, Μητροπόλεως & Καρόλου Ντήλ, Θεσσαλονίκη
*Καπναποθήκη ΕΟΚ, Έτος κατασκευής 1957-1959, Βόλος
*Καπναποθήκη ΙΝΤΕΡΤΑΒ, Έτος κατασκευής 1955-1957, Θεσσαλονίκη
*Καπναποθήκη ΕΟΚ, Έτος κατασκευής 1958-59, Δράμα
*Τηλεπικοινωνιακός Σταθμός του ΟΤΕ, Έτος κατασκευής 1959-60, Οδός Β. Όλγας (Εθν. Αντιστάσεως), Θεσσαλονίκη

## Παραπομπές


Κατηγορία:Έλληνες αρχιτέκτονες
Jackson Galaxy

O **Jackson Galaxy** (γεννημένος 28 Απριλίου 1966 ως **Ρίτσαρντ Κίρσνερ** [*Richard Kirschner*]) είναι Αμερικανός τηλεπαρουσιαστής και αναλυτής συμπεριφοράς γατών. Περισσότερο είναι γνωστός ως ο παρουσιαστής της τηλεοπτικής εκπομπής *[[My Cat from Hell]]*. Γεννήθηκε και μεγάλωσε στο Μανχάταν και σε ηλικία δέκα ετών ξεκίνησε να παίζει κιθάρα, έχοντας το όνειρο να γίνει rockstar. Το 1991, αποφοίτησε από το Πανεπιστήμιο της Άιοβα, λαμβάνοντας πτυχίο υποκριτικής. Κάπου στην δεύτερη δεκαετία της ζωής του, άλλαξε με κάθε νομιμότητα και το ονοματεπώνυμό του.

Το 1992, μετακόμισε στο Κολοράντο, ακολουθώντας την καριέρα ροκ μουσικού. Παράλληλα, άνηκε στο γκρουπ Humane Society of Boulder Valley, όπου έκανε διάσωση γατών, μαθαίνοντας εκεί για τις ποικίλλες συμπεριφορές αυτών των ζώων. Αφού εργαζόταν σε διάφορα καταφύγια ζώων, το 2002, ίδρυσε τη δική του οργάνωση, με όνομα Little Big Cat, Inc, με τον κτηνίατρο Δρ. Τζιν Χοβ. Το 2007, μετακόμισε στο Λος Άντζελες, όπου άρχισε να βοηθά ανθρώπους που είχαν πρόβλημα με τις γάτες τους. Το 2011, ξεκίνησε την εκπομπή *My Cats from Hell*, μία παραγωγή του Animal Planet,  που ουσιαστικά ήταν ένα reality, των όσων προηγουμένως έκανε σε διάφορα σπίτια. 

Επίσης, είναι συγγραφέας τεσσάρων βιβλίων που αφορούν τις γάτες, τα οποία είναι όλα best-sellers. To 2014, παντρεύτηκε την Μίνοο Ραμπάρ. Καπού στα μέσα της δεκαετίας του 2000, λόγω παχυσαρκίας (φτάνοντας μέχρι και τα 180 κιλά) είχε διάφορα προβλήματα υγείας, προχωρώντας σε χειρουργίο στο στομάχι, το 2007. Ενώ, έχει ξεπεράσει πλήρως τον εθισμό που είχε στα ναρκωτικά και το αλκόολ. 

## Παραπομπές


## Εξωτερικοί σύνδεσμοι
* 

Κατηγορία:Αμερικανοί τηλεπαρουσιαστές
Κατηγορία:Γάτες
Φρούριο Πισκαντέρα

Το **Φρούριο Πισκαντέρα** (ολλανδικά: *Fort Piscadera*) είναι ένα εκ των, συνολικά, οκτώ φρουρίων του νησιού του Κουρασάο, εξαρτώμενου εδάφους του Βασιλείου των Κάτω Χωρών στην Καραϊβική Θάλασσα, δυτικά της εισόδου του Όρμου Πισκαντέρα (ολλανδικά: *Piscaderabaai*).

Το φρούριο ανεγέρθηκε, πιθανώς, μεταξύ του 1701 και του 1704, κατόπιν σχετικής διαταγής του τότε κυβερνήτη, κυρίου Φαν Μπεκ. Το 1714, ο κυβερνήτης Κόλλεν διέταξε την ανακατασκευή του φρουρίου σε αστεροειδή μορφή, της οποίας τα κατάλοιπα, σήμερα, είναι ακόμη ορατά, πλησίον του Ξενοδοχείου Χίλτον, στο Κουρασάο.

## Δείτε επίσης
*Ιστορία της Ολλανδίας
*Αντίλλες
*Φρούριο Σιντ Μιχίλ

## Παραπομπές


Κατηγορία:Φρούρια στο Κουρασάο
Κατηγορία:Ιστορία του Κουρασάο
Καρυές Ιωαννίνων

Η ονομασία **Καρυές Ιωαννίνων** μπορεί να αναφέρεται στους εξής οικισμούς:
* Καρυές Ανατολικού Ζαγορίου Ιωαννίνων, στο δήμο Ζαγορίου
* Μεταμόρφωση Ιωαννίνων, ο οποίος ονομαζόταν μέχρι το 1997 Καρυές